Samtidig har Frank Frølich fått en forsvinningssak i fanget. En advokat ved navn Welhaven er sporløst borte. Familien har en tragisk historie. Advokatens ektefelle er død. Det samme er hans sønn, som for kort tid siden ble drept under krigstjeneste i Afghanistan. Det er bare far og datter igjen. Frølich finner ut at den forsvunne advokaten har gått i terapi hos psykologen Maria Hoff. Han oppsøker henne, men Hoff er svært tilbakholden med informasjon om pasienten.